**Picături de toamnă**

*Stefania Petrov*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Picături din pomul vieții

Se transformă iar în brumă,

Vălătucii albi ai ceții,

Pașii toamnei ni-i îndrumă.

Amurgul se pierde-n noapte

Printr- ale lunii mărgele,

Cu parfum de gutui coapte

Înșirăm vise pe stele.

Verdele încet se stinge

Și-n rugină se preface,

Strugurii mustind a sânge,

Pun licori în poloboace.

Ploi de lacrimi dulci-amare,

Din norii de plumb se cern,

Pe cer, cârduri de cocoare

Zboară spre drumul etern.

Cohorta de frunze moarte

La nostalgie condamnă

Și-n caierul vieții noastre

Veșnicim încă o toamnă.